Het jy gehoor? Kaapstad klim op ranglys vir wêreldstede | Netwerk24
Kaapstad het sy posisie met 20 plekke op die Schroders Global Cities Index verbeter en is nou nr. 438 op die 2020-ranglys.
Volgens Schroders kan die effek daarvan ook die ontwikkeling van oop ruimtes en groener geboue in stede aanmoedig.
Die rangorde lig stede uit wat 'n goeie kombinasie van die vier het. Vervoer is vanjaar vir die eerste keer as maatstaf bygevoeg en fokus veral op stelsels wat massas reisigers en goedere kan vervoer.
Die vervoertelling ontleed data van vyf metodes van vervoer, naamlik op see, pad, trein, bus en in die lug. Kaapstad se telling vir vervoer is 5,4.
Die stad se vervoertelling is gedryf deur die toeganklikheid en gehalte van sy hawe- en lughawegeriewe. Die spoorwegnetwerk het die stad hier in die steek gelaat. Dit, saam met 'n lae gemiddelde besteebare inkomste van die stad se bevolking, het die punte laat daal.
Volgens Schroders is 'n werkende en doeltreffende spoorvervoerstelsel aan die heup van 'n stad se ekonomie geheg.
Inwoners moet kan reis om by hul werkplekke uit te kom. In Kaapstad se geval belemmer die spoorvervoerstelsel goedkoop vervoer van mense en goedere.
Die ligging van die stad se hawe het ook bygedra tot beter punte omdat dit op een van die besigste handelsroetes ter wêreld is. Dit het ook die tweede grootste houerhawe in Afrika. Die nuwe vervoertelling gebruik eie navorsing om stede se verskillende vervoermiddels te ontleed. – Liana Mocke